Številka: 4300-1/2025-2180-103

Datum: 3. 7. 2025

Na podlagi 16. člena Zakona o športu (Uradni list RS št. 29/17, 21/18 – ZNOrg, 82/20, 3/22 – ZDeb in 37/24 – ZMat-B) ter na podlagi Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23, 6/24 in 18/25), v skladu z Letnim programom športa v Republiki Sloveniji za leto 2025, št. 6712-72/2024/5 z dne 30. 12. 2024, s spremembami št. 6712-72/2024/12 z dne 24. 3. 2025, 6712-72/2024/15 z dne 26. 3. 2025, 6712-72/2024-2180-19 z dne 21. 5. 2025 in 6712-72/2024-2180-22 z dne 20. 6. 2025, izdaja minister, pristojen za šport

**S K L E P**

**o določitvi vrednosti točk posameznih programov in področij letnega programa športa na državni ravni v Republiki Sloveniji v letu 2025**

Vrednost točke za **delovanje nacionalnih panožnih športnih zvez** je 16,59 EUR.

Vrednost točke za **državna prvenstva na področju športa invalidov** je 83,79 EUR.

Vrednost točke za **plačilo članarin svetovnim in evropskim športnim zvezam** je 0,37 EUR.

Vrednost točke za **celoletne športne programe obštudijskih športnih dejavnosti** je 204,00 EUR.

Vrednost točke za **športne prireditve študentov na univerzitetni in nacionalni ravni** je 222,87 EUR.

Vrednost točke za **športna tekmovanja, organizirana pod okriljem FISU in EUSA** je 6.144,44 EUR.

Vrednost točke za **priprave in nastope državnih reprezentanc otrok in mladine** je 12,14 EUR.

Vrednost točke za **priprave in nastope državnih članskih reprezentanc** je 11,20 EUR.

Vrednost točke za **priprave in nastope državnih reprezentanc na mednarodnih več panožnih športnih tekmovanjih** je 33,67 EUR.

Vrednost točke za **celoletne športno-rekreativne programe na nacionalni ravni, ki imajo visoko pozitiven zdravstveni učinek na vadeče** je 458,69 EUR.

Vrednost točke za **javno obveščanje o športu** je 250,00 EUR.

Vrednost točke za **pilotske programe povezovanja športnih in invalidskih ter dobrodelnih društev in zvez** je 195,50 EUR.

**Obrazložitev:**

Vrednost točk za tekoče leto za posamezne programe in področja letnega programa športa na državni ravni določi ministrstvo, pristojno za šport na podlagi določb Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23, 6/24 in 18/25). Ministrstvo, pristojno za šport, vrednost točke za posamezne programe in področja, izračuna kot razmerje med obsegom sredstev, določenih v Letnem programu športa v Republiki Sloveniji za leto 2025 in skupnim številom točk vseh na javni razpis prijavljenih izvajalcev, ki izpolnjujejo pogoje za sofinanciranje.

Vrednosti posameznih točk, ki so navedene v izreku sklepa, so osnova za izračun višine sofinanciranja izbranih programov in področij izvajalcev letnega programa športa na državni ravni v letu 2025.

Matjaž HAN

minister